CELEX: 62013CA0323
Language: el
Date: 2014-10-15 00:00:00
Title: Υπόθεση C-323/13: Απόφαση του Δικαστηρίου (έκτο τμήμα) της 15ης Οκτωβρίου 2014 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Περιβάλλον — Οδηγίες 1999/31/ΕΚ και 2008/98/ΕΚ — Σχέδιο διαχειρίσεως — Κατάλληλο και ολοκληρωμένο δίκτυο εγκαταστάσεων διαθέσεως των αποβλήτων — Υποχρέωση εγκατάστασης συστήματος επεξεργασίας αποβλήτων που εξασφαλίζει το βέλτιστο αποτέλεσμα για την ανθρώπινη υγεία και την προστασία του περιβάλλοντος)

22.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/7
            
         Απόφαση του Δικαστηρίου (έκτο τμήμα) της 15ης Οκτωβρίου 2014 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-323/13) (1)
   
   ((Παράβαση κράτους μέλους - Περιβάλλον - Οδηγίες 1999/31/ΕΚ και 2008/98/ΕΚ - Σχέδιο διαχειρίσεως - Κατάλληλο και ολοκληρωμένο δίκτυο εγκαταστάσεων διαθέσεως των αποβλήτων - Υποχρέωση εγκατάστασης συστήματος επεξεργασίας αποβλήτων που εξασφαλίζει το βέλτιστο αποτέλεσμα για την ανθρώπινη υγεία και την προστασία του περιβάλλοντος))
   (2014/C 462/11)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Pignataro–Nolin, E. Sanfrutos Cano και A. Alcover San Pedro)
   
      Καθής: Ιταλική Δημοκρατία (εκπρόσωποι: G. Palmieri, επικουρούμενος από τον G. Fiengo, avvocato dello Stato)
   
      Διατακτικό
   
   
               1)
            
            
               Η Ιταλική Δημοκρατία,
               
                           —
                        
                        
                           παραλείποντας να λάβει όλα τα αναγκαία μέτρα για να αποφευχθεί η μη υποβολή σε επεξεργασία ενός μέρους των δημοτικών αποβλήτων που εναποτέθηκαν στον χώρο υγειονομικής ταφής SubATO της Ρώμης, αποκλειομένου του χώρου υγειονομικής ταφής της Cecchina, και στον χώρο υγειονομικής ταφής SubATO της Latina, η οποία επεξεργασία περιλαμβάνει την κατάλληλη επιλογή διαφόρων τμημάτων των αποβλήτων και τη σταθεροποίηση του οργανικού τμήματός τους, παρέβη τις υποχρεώσεις που υπέχει βάσει των συνδυασμένων διατάξεων των άρθρων 1, παράγραφος 1, και 6, στοιχείο α’, της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, καθώς και των άρθρων 4 και 13 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών,
                        
                     
                           —
                        
                        
                           και μην έχοντας προβεί, στην περιφέρεια του Latium, σε δημιουργία ολοκληρωμένου και κατάλληλου δικτύου εγκαταστάσεων διαχειρίσεως αποβλήτων, λαμβάνοντας υπόψη τις βέλτιστες διαθέσιμες τεχνικές, παρέβη τις υποχρεώσεις που υπέχει από το άρθρο 16, παράγραφος 1, της οδηγίας 2008/98.
                        
                     
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 252 της 31.08.2013